रियलले छोट्यायो बार्सिलानासँगको दूरी
रियल म्याड्रिडले बुधबार स्पेनी ला लिगाका पुछारमा रहेको एल्चेलाई ४–० ले हराउँदै शीर्ष स्थानमा रहेको बार्सिलोनासँगको दूरी आठ अंकमा छोट्याएको छ ।
काठमाडौँ — रियल म्याड्रिडले बुधबार स्पेनी ला लिगाका पुछारमा रहेको एल्चेलाई ४–० ले हराउँदै शीर्ष स्थानमा रहेको बार्सिलोनासँगको दूरी आठ अंकमा छोट्याएको छ ।मार्को एसेन्सियोको गोलले अग्रता लिएको रियलका लागि त्यसयता करिम बेन्जेमाले दुई गोल गरे ।उनका दुवै गोल पेनाल्टीमा भएका थिए । खेल सकिन १० मिनेट अगाडि लुका मोड्रिचले चौथो गोल गरे । अब रियलले शनिबार ओसासुनाको भ्रमण गर्नेछ । यो नतिजापछि रियलको २१ खेलबाट ४८ अंक भएको छ । बार्सिलोना समान खेल खेलेर ५६ अंकमा शीर्ष स्थानमा रहेको छ । 